Lihasta tulisi tehdä arvotuote, suorastaan ylellisyyttä, Eviran pääjohtaja Matti Aho, 60, sanoo – ”Suomalaisia ei ole tarpeen kannustaa syömään enemmän punaista lihaa”

Suomalaisilla tuotantosioilla on nykyään saparot, ja se on Eviran pääjohtajan Matti Ahon ansiota.

”Minulla kesti pitkään ymmärtää, että johtaminen on oma hommansa”, Matti Aho sanoo. ”Ei voi olla samaan aikaan asiantuntija ja johtaja, vaan pitää palkata ympärilleen fiksumpia ihmisiä kuin mitä itse on.”­

Laitetaanko kahviin lehmänmaitoa, soijamaitoa, kauramaitoa vai kookosmaitoa? Saadaanko proteiinit kalasta, pavuista vai lihasta?

Ruoka on, etenkin vauraissa maissa, paljon muutakin kuin ravintoa. Se on terveyttä, arvoja, nautintoa ja paheita. Valinnoilla ilmennetään ryhmään kuulumista ja muista erottautumista.